JY LEES NOU Gesondheidsbrood
Grof, gesond en vullend. ’n Sny van dié brood sal jou versadig hou tot middagete! Ek is lief vir die geur van vinkel- en karwysaad in gesondheidsbrood. Probeer dit gerus.
4 x 250 ml (4 k) volkoringmeel
310 ml semels
500 ml mengsel van gekapte neute en sade van jou keuse
500 ml natuurlike jogurt
Voorverhit die oond tot 190 °C en smeer twee middelslag-broodpanne met olie. Sif die meel, sout, bakpoeier en koeksoda saam in ’n bak. Voeg die volkoringmeel, semels, neute en sade by en roer goed. Meng die jogurt en water en voeg by die droë bestanddele. Meng tot ’n sagte deeg vorm.
Verdeel tussen die twee panne en bak vir 45- 55 minute tot gaar. Laat effens in die panne afkoel voor jy dit uitkeer. Lewer twee brode (8-10 snye elk).